Fyodor Mixhaylovitch Dostoyevskiy

[thumb|Fyodor Dostoyevskiy. Portrait fwait pa [Vasiliy Perov, 1872]]
**Fyodor Mixhaylovitch Dostoyevskiy** (Фёдор Михайлович Достоевский) (1821-1881), c' esteut-st on scrijheu rûsse, onk des pus impôrtants del literateure rûsse. Il est veyou come l'&nbsp;askepieu di l'&nbsp;egzistincialisse.

I vna-st å monde li 11 di nôvimbe 1821 a Moscou, li deujhinme d'&nbsp;ene famile di set efants da Mixhail Andreyevitch Dostoyevskiy (Михаил Андреевич Достоевский) eyet Mariya Fyodorovna Netchayeva (Мария Фёдоровна Нечаева).

Fyodor Mixhaylovitch si mame mora di maladeye e 1837.
Fyodor eyet si fré Mixhail ont stî evoyîs a l'&nbsp;Academeye d'&nbsp;Indjenireye Militaire di Sint Petersbork pô d'&nbsp;tins après l'&nbsp;moirt da leu mame, mins c'&nbsp;esteut ddja plané dispoy lontins.

Et çoula n'&nbsp;a nén stî long divant ki leu pa, on cérudjin militaire, moraxhe eto, e 1839. I gn a pont d'&nbsp;prouves, mins on pinse k'&nbsp;il åreut stî touwé pa ses prôpes sieves, après ene margaye cåze di l'&nbsp;alcol. 

Fyodor Dostoevsky a divnou oficir di l'&nbsp;årmêye e 1843 i dna si demission e 1944.

E 1848 i radjond on groupe di djonnes tuzeus ki volént poûssî les payizans a fé ene revolucion socialisse. Il a stî aresté ey eprijhnî e 1849, avou tot l'&nbsp;groupe, po des activités revolucionaires siconte do Tsar Nicolas I. Codåné a moirt, il est aminé dvant on peloton po-z esse fuziyî; mins al dierinne munute si codånåcion est candjeye po cwate anêyes d'&nbsp;abanaedje eyet ovraedje foircî el Sibereye. Si sintince finixhe e 1854, a ç'&nbsp;moumint i s'&nbsp;egadje dins l'&nbsp;Redjimint di Sibereye ey esse evoyî e gårnizon el Mongoleye po cénk ans.

Çoula fourit-st on tournant dins l'&nbsp;vicåreye di l'&nbsp;oteur. Dostoyevskiy abandna si tuza radicå ey divni foirt wårdiveus eyet pår rilidjeus.

Si sintince di prijhon finixhe e 1854, a ç'&nbsp;moumint il est evoyî come simpe sôdård dins l'&nbsp;Redjimint di Sibereye e gårnizon el Mongoleye po cénk ans.
I cminça-st ene relåcion avou Mariya Dmitriyevna Isayeva (Мария Дмитриевна Исаева), li feme d'&nbsp;ene kinoxhance del Sibereye, k'&nbsp;i s'&nbsp;va maryî avou e 1861, après k'&nbsp;ele åye divnou veve. 

E 1860, i rivna-st a Sint Petersbork, wice k'&nbsp;i saye d'&nbsp;enonder, sins succès, sacwantès gazetes di belès letes avou s'&nbsp;grand fré Mixhail. Dostoyevskiy a stî foû disbåtchî del moirt di s'&nbsp;feme e 1864, shuvowe pô d'&nbsp;tins après del moirt da s'&nbsp;fré. Di pus, avou des desses a rlaye, i n'&nbsp;aveut pupont d'&nbsp;cwårs po-z aidî l'&nbsp;veve et ls efants da s'&nbsp;fré.
Dostoyevskiy si disloujha pår, eyet djouwer eyet fé des paris, çou k'&nbsp;agrandixheut co ses desses.

Po s'&nbsp;schaper foû di ses crediteus a Sint Petersbork, Dostoyevskiy voyaedja avå l'&nbsp;Urope; Berlin, Varsoveye, Paris.
I rascontra Apollinaria (Pollina) Suslova, ene djonne situdiante d'&nbsp;univiersité, poy Anna Snitkiva, ene sitenografresse di 19 ans, k'&nbsp;il a maryî e 1867.
C'&nbsp;est so ç'&nbsp;periode la k'&nbsp;i scrijha ses meyeus lives.
Anna Snitkiva l'&nbsp;aidive dins ses scrijhaedjes, et c'&nbsp;est co leye ki va-st eplaidî les letes da Dostoyevskiy après s'&nbsp;moirt.

Fyodor Dostoyevskiy mora li 28 di djanvî 1881 ey esse eteré e l'&nbsp;Aite Tixhvine do Mostî Aleksander Nevskiy a Sint Petersbork, Rûsseye.

## Djivêye di ses ouves

* *Pôvès djins* (1846)
* *Li dobe* (1846)
* *Flåwe cour* (1848)
* *Blankès nutes* (1848)
* *Netotchka Nezvanova* (1849)
* *Li viyaedje di Stepantchikovo* (1859)
* *Li sondje do mononke* (1859)
* *Umiyîs ey ofinsés* 1861
* *Notes del måjhone des moirts* (ou *l' Aite des vicants*) (1862)
* *Ene laide istwere* (1862)
* *Notes d'&nbsp;ivier so des impressions d'&nbsp;esté* (1863)
* *Rimimbrances di dzo tere* (1864)
* *Crime et Pûnixhmint* (1866)
* *Li djouweu* (1867)
* *Li boubiè* (1868)
* *L'&nbsp;eternel maryî* (1870)
* *Les Possedés* (1872)
* *Bobok* (1873)
* *Djournå d'&nbsp;on scrijheu* (1873-1881)
* *Li djonnea* (1875)
* *Lés frés Karamazov* (1880)